ועדת החוקה חוק ומשפט, כנסת 15, פרוטוקול מספר 538, 2002-11-06 10:05

מיכאל איתן: רבותי, אני מבקש לפתוח את הישיבה.

מיכאל איתן: אני מבין שהנושא שבו אנחנו עוסקים הוא נושא חשוב במיוחד לאנשים שנמצאים כאן, הוא חשוב למדינת ישראל, ואני מאוד מבקש שהדיון הזה, למרות התנאים הבלתי-אפשריים של ועדות הכנסת.

מיכאל איתן: פעם ראשונה כיושב-ראש ועדה אני מנהל ישיבה כל כך מוצפת אנשים.

מיכאל איתן: אני רוצה להעיר הערה שתמיד חשבתי עליה מהצד כחבר, שהתנאים הפיזיים הבלתי-אפשריים של ועדות הכנסת גורמות לוועדות להתנהל בצורה מבישה, וזה אף פעם לא הוסיף לנו כבוד.

מיכאל איתן: לפעמים אנשים שואלים למה זה קורה.

מיכאל איתן: חלק נכבד קורה מכך שאנחנו נמצאים בתנאים בלתי-אפשריים.

מיכאל איתן: אי-אפשר לנהל דיון בהיקף כזה גדול בתנאים האלה.

מיכאל איתן: חדר כזה יכול להכיל 20-25 איש.

מיכאל איתן: יש כאן מספר כפול, עם תקשורת וכן הלאה.

מיכאל איתן: אני מקווה שבמשכן החדש של הכנסת תהיה הפרדה נכונה, כמו בפרלמנטים אחרים.

מיכאל איתן: יהיה לי קשה מאוד לנהל את הישיבה הזאת אם לא נשמור על שקט, ואני דורש מכם מה שלפעמים אני לא עומד בו, כשיושבי-ראש מבקשים ממני, אני מודע לזה, אבל התנאים קשים, ואני מבקש שיתוף פעולה.

מיכאל איתן: על סדר-היום של הוועדה, על רקע ההודעה על פיזור הכנסת ועריכת בחירות על-פי חוק יסוד הממשלה בתוך 90 יום מהמועד שבו פורסמה ההחלטה ברשומות, מתעוררת השאלה, האם לכנסת יש מה לומר באשר למועד הבחירות.

מיכאל איתן: על-פי החוק, בתוך 14 יום מהיום שבו נוצרה העילה לפיזור הכנסת, הכנסת רשאית, בחוק, לשנות את מועד הבחירות.

מיכאל איתן: מובן שמדובר כרגע בפיזור הכנסת על-ידי החלטה משותפת, שבה מעורב ראש-הממשלה והנשיא, אז אי-אפשר לסכל את החלטתם על-ידי כך שהכנסת תעביר חוק שמועד הבחירות יהיה מעבר לאותם 90 יום שנקבעו.

מיכאל איתן: אבל החוק קובע שקיצור התקופה אפשרי.

מיכאל איתן: רבותי, הישיבה הזאת תתנהל בשני חלקים.

מיכאל איתן: אני אעלה את הנושאים שעל סדר-היום, בקצרה, ללא דברי הסבר - מועד הבחירות; אישור לקריאה ראשונה של הוראת שעה בעניין פנקס בוחרים מיוחד, שאנחנו חייבים לצורך הבחירות, על מנת לאפשר לכל אלה שאינם מופיעים בפנקס הבוחרים הנוכחי, בני 18 עד ליום הבחירות, להצביע; אנחנו רוצים להביא אישור לקריאה ראשונה של הוראות שעה בענייני בחירות במתכונת מצומצמת מבחינת ההוצאות הכספיות:

מיכאל איתן: הגבלת תקרת ההוצאות וצעדים נוספים שקשורים במהלך הזה.

מיכאל איתן: זה מהלך שהוא תוצאה של משא-ומתן שהתנהל בשבועות האחרונים בין חבר הכנסת אופיר פינס, שייצג את מפלגת העבודה, וביני, שקיבלתי לצורך העניין הזה מנדט מהליכוד.

שאול יהלום: שתי המפלגות הגדולות רוצות להרוס את הקטנות.

מיכאל איתן: זה לא נוגע למפלגות הקטנות, זה רק מגביל את הגדולות.

מיכאל איתן: זה לא פוגע במפלגות הקטנות.

מיכאל איתן: נקיים גם סריקה של מספר חוקים שנמצאים בצנרת, שקשורים לקיום הבחירות.

מיכאל איתן: על מנת שהישיבה הזאת תוכל להתנהל באיזו צורה, אני אחלק אותה לשני חלקים מבחינת מה שאנחנו צריכים לעשות.

מיכאל איתן: יהיה חלק של התייחסויות כלליות, שיתקיים עכשיו, ואני אתן את רשות הדיבור לאורחים; ויהיה חלק שבו נצטרך לעשות עבודה אפורה של שעות ארוכות ורבות על מנת לדון בחקיקה ולעשות חקיקה במהירות, אבל לא חקיקה חפוזה.

מיכאל איתן: זו חקיקה מאוד מסובכת, שתדרוש הרבה עבודה.

מיכאל איתן: מטבע בדברים, אני מבקש כרגע לתת את רשות הדיבור ליושב-ראש הכנסת.

מיכאל איתן: בבקשה.

אברהם בורג: אדוני היושב-ראש, כבוד השר, חברי כנסת, אני מבקש, בפתח הדברים.

אברהם בורג: לחזק את ידיו של יושב-ראש הוועדה.

אברהם בורג: אני חושב שהמאמץ הגדול מאוד שיושב-ראש הוועדה עשה.

אברהם בורג: עם חבר הכנסת אופיר פינס, דווקא לגבי הסיעות הגדולות, הוא דבר בעל חשיבות עצומה בתקופה הזאת.

אברהם בורג: אני לא יודע אם הציבור רצה את הבחירות או לא רצה את הבחירות, אם הוא מבין למה הלכו לבחירות, ספק אם אנחנו מבינים למה הלכו לבחירות.

אברהם בורג: דבר אחד בורר לי, מרגע שיש בחירות במדינת ישראל, העיניים נשואות אלינו, ואנחנו נמצאים במצב כלכלי כל כך מסובך, שאסור לנו במו ידינו, בגלל הרצונות הפוליטיים שלנו לפגוע בדבר הרגיש ביותר היום במדינת ישראל, שהוא שביר מאוד, וזה האמון של האזרח במערכת הפוליטית בישראל.

אברהם בורג: במצב כלכלי, שמצמצמים בכל מקום, אסור להרחיב במערכת הפוליטית.

אברהם בורג: זה בצד האחד.

אברהם בורג: בצד השני, אנשים צריכים להבין, וזאת פנייה שלא מופנית רק אלינו, אלא מופנית לציבור בישראל, דמוקרטיה וההליכים הדמוקרטיים, יש להם עלות, זאת לא עלות שניתנת לפוליטיקאי.

אברהם בורג: לקחת עם המלגזה את הארגזים של הקלפיות למקום פלוני או אלמוני – זה עולה כסף; לשכנע בוחרים – זה עולה כסף.

אברהם בורג: אסור בשום פנים ואופן להשתמש בכלי התקציבי כדי לפגוע ביכולת הדמוקרטית של כל מי שרוצה וכשיר לכך על-פי חוק, לרוץ לכנסת ולהגיע אל אחרון הבוחרים או אל אחרונת הבוחרות, כדי לייצג אותם.

אברהם בורג: ההצעה שמציעים כאן יושב-ראש הוועדה יחד עם מזכ"ל מפלגת העבודה, חבר הכנסת פינס, היא באזור האיזון הזה.

אברהם בורג: יותר או פחות, אלה מן הסתם דברים שפתוחים לדיון, אבל התמיכה שלי מוחלטת, כולל לאפשר את הדברים האלה, במידה שצריך חקיקה השבוע, בשבוע הבא.

אברהם בורג: והעליתי הצעה, שהתקבלה על דעת יושב-ראש ועדת הכנסת לפני כמה דקות בוועדת הכנסת, שכל הנושאים שקשורים בחקיקה תקציבית, כדי לגמור את תקציב המדינה כהלכה ולא להפוך אותו לבן ערובה של התהליך הפוליטי, וחוקים שעוסקים בחקיקת בחירות, הכנסת תמשיך בחקיקתם, כדי להגיע למצב שאנחנו מגיעים לבחירות עם חוק נכון ומתאים ועם הגבלה שאנחנו מטילים על עצמנו כך שהביקורת הציבורית הקיימת ממילא תצומצם עד למינימום ההכרחי.

אברהם בורג: תודה רבה, אדוני היושב-ראש.

אברהם בורג: הגיבוי שלי ניתן.

מיכאל איתן: תודה רבה, אני מאוד מודה לך, ואני גם מודה לך על כך שאתה מאפשר לנו, תוך כדי הדיונים במליאה, לעסוק בחקיקה ולהשלים את מה שטעון השלמה.

מיכאל איתן: אני מבקש משר האוצר לומר את דברו.

סילבן שלום: בוקר טוב.

סילבן שלום: אנחנו אמורים לדון גם בנושאים התקציביים של מערכת הבחירות.

סילבן שלום: הדבר הזה מחייב התייחסות נאותה שלנו, כבית המחוקקים, למצב הכלכלי שבו אנחנו נמצאים.

סילבן שלום: אנחנו עומדים בפני תקציב מדינה לא פשוט, לא קל, שלמרות שהוא בא בשנת בחירות, הוא לא תקציב בחירות, הוא תקציב כלכלי, וזה מה שהמשק צריך היום.

סילבן שלום: יש בו הפחתה משמעותית של הוצאות המדינה, דבר שאמור לחול על כלל אזרחי המדינה.

סילבן שלום: בזמן הזה אנחנו צריכים לתת גם דוגמה אישית.

סילבן שלום: אני לא חושב שיכול להיות מצב שבו, כאשר אנחנו באים בתביעות ובדרישות לציבור לצמצם את ההוצאה, להדק את החגורה, אנחנו לא נקטין את יחידת המימון.

אברהם פורז: אתה מסכים לערבות של המדינה למפלגות?

סילבן שלום: זה העניין הזה.

ענת מאור: לאן ילך הכסף?

ענת מאור: לממשלה הכושלת?

ענת מאור: שוב הוא ילך להתנחלויות?

סילבן שלום: הדבר הזה מחייב החלטה מהירה.

סילבן שלום: אני חושב שכל החלטה אחרת לא תוכל לעבור גם את המבחן הציבורי.

סילבן שלום: הייתי יושב-ראש מטה הבחירות של אריאל שרון, והיה תקציב, וברגע האחרון היה נראה שזה לא מספיק, אבל הגעתי למסקנה שגם אם היה לי חצי מהתקציב, כמו ליתר המפלגות, זה לא היה משנה את תוצאות הבחירות בעשירית האחוז.

סילבן שלום: כך שבסופו של דבר, נושא ההוצאה הכספית, אם הוא חל על כולם באותה מידה, וההפחתה חלה על כלל המפלגות, זה שומר את רמת השוויוניות.

תמר גוז'נסקי: אפשר בלי כסף בכלל.

תמר גוז'נסקי: למה לא?

תמר גוז'נסקי: אפשר שהרב עובדיה יוסף ימנה את חברי הכנסת.

טלב אלסאנע: אם שר האוצר מכניס את העניין של עלות הבחירות של ראש הממשלה, אולי נקיים דיון בעניין הזה, לגבי העמותות וכן הלאה.

מיכאל איתן: זה לא היה בבחירות האלה, זה היה בבחירות הפנימיות בליכוד.

סילבן שלום: יש היום צורך לעשות את המעשה הנכון, וזה לא עניין שאני יותר מאחרים, או אחרים פחות ממני.

סילבן שלום: מכאן צריכה לצאת החלטה חד-משמעית, מעבר לעניין של אישור התקציב, גם הגבלת ההוצאה, אבל גם הגבלת ההכנסה.

סילבן שלום: צמצום ההכנסה יאפשר לנו לעשות, בכסף הזה, גם שימושים אחרים, שימושים יותר נכונים ויותר טובים.

סילבן שלום: זה בחלק הראשון.

סילבן שלום: החלק השני – לגבי הצעת החוק - - -

אברהם פורז: מהי עמדתך, אדוני השר, לעניין הערבויות של המפלגות?

מיכאל איתן: אני מבקש, עם כל הכבוד, לא לפתוח את הנושא הזה עכשיו.

סילבן שלום: אני לא אשב פה כל הישיבה.

מיכאל איתן: אני מבקש.

מיכאל איתן: ישבו כאן נציגים שלך, נקיים דיון מפורט.

סילבן שלום: אני רוצה לומר את דעתי בשתי דקות.

מיכאל איתן: אני לא מסכים לכך.

סילבן שלום: אף פעם לא היה דבר כזה ששר לא יכול לומר את דעתו.

מיכאל איתן: סלח לי, הנושא לא הוצג.

סילבן שלום: אני רוצה לומר שתי מילים, ואחרי זה תעשו מה שאתם רוצים.

מיכאל איתן: אני לא מסכים לזה.

מיכאל איתן: אני מבקש קודם להציג.

מיכאל איתן: אם יש לך הסתייגות, ההסתייגות יכולה לבוא לאחר שהנושא הוצג.

סילבן שלום: קיבלתי את ההזמנה אתמול בעשר בלילה.

סילבן שלום: עם כל הכבוד לך, שיניתי את כל סדר-היום כדי לבוא עכשיו, בשעה הזאת, לישיבה, אז אני מבקש שתיתן לי לומר עוד שני משפטים, ואחר כך ראש אגף תקציבים יאמר את דעתו.

מיכאל איתן: אני מבקש, לא עכשיו.

מיכאל איתן: קבעתי את סדר הדיון.

סילבן שלום: לא היה דבר כזה.

סילבן שלום: (שר האוצר יוצא מן הישיבה)

מיכאל איתן: הנושא יותר מדי רציני, אנחנו רוצים להגיע להסכמות.

מיכאל איתן: אני מבקש מגדעון סער- - -

אברהם פורז: שר האוצר לא אמר מה דעתו על הערבויות.

מיכאל איתן: נצטרך לטפל בהצעות.

אברהם פורז: זאת הבעיה העיקרית.

מיכאל איתן: הדיון על הצעת החוק יתקיים במהלך היום, בתיאום עם שר האוצר, שיוזמן להביע את עמדתו, ונשמע את דבריו.

דוד טל: שיישאר כל זמן הדיון, שלא יאמר מילה ויצא החוצה.

דוד טל: זה התנאי.

מיכאל איתן: אנחנו עוברים עכשיו לשמוע את מזכיר הממשלה, שיאמר הערת פתיחה כללית, ולאחר מכן נשמע את ההערות לסדר-היום.

מיכאל איתן: גדעון סער, בבקשה.

גדעון סער: יש פה שני נושאים שהועלו.

גדעון סער: הנושא הראשון, נושא קיצור המועד.

גדעון סער: המחשבה של ראש-הממשלה היתה, שצריך ללכת למערכת בחירות מהירה ככל שניתן, לכן גם עשינו מאמץ גדול לפרסם את הצו כבר אתמול, והוא פורסם אתמול בצהרים.

ענת מאור: יכולתם להודיע גם לפני שנה.

אופיר פינס-פז: ראש-הממשלה בורח מהבחירות, תגיד את האמת.

משה גפני: גדעון סער, אתה יכול להסביר למה החלטתם ללכת לבחירות?

גדעון סער: זה לא נושא הישיבה, וזה לא הנושא שהוזמנתי אליו.

מיכאל איתן: אני בקושי יכול להגן על עצמי, אתה רוצה שאני אגן עליך?

גדעון סער: אני חוזר לנושא.

גדעון סער: היה מאמץ לקבוע את המועד המוקדם האפשרי שניתן.

גדעון סער: לפי הסמכויות שבידי ראש-הממשלה, המועד הקרוב ביותר יכול היה להיות 28 בינואר.

גדעון סער: לכנסת יש סמכות לקיצור נוסף.

גדעון סער: ראש-הממשלה סבור שכל קיצור, מבחינת החיסכון בכספי ציבור, מבחינת פחות ויכוחים פנימיים ושנאה שיש בתקופה כזאת בציבור, הוא לטובת הציבור.

עזמי בשארה: תבטל את הדמוקרטיה, תבטל את הבחירות, תבטל גם את המפלגות.

עזמי בשארה: למה לא? זה הכי חסכוני.

קריאות: - - -

מיכאל איתן: רבותי, למה הצעקות האלה?

גדעון סער: אדוני יושב-ראש הוועדה, מועד הקיצור הוא לפי שיקול דעת הכנסת.

גדעון סער: אבל נדמה, שלו הציבור היה נשאל- - -

תמר גוז'נסקי: אני מציע בחירות בשבוע הבא, זה לא יעלה כסף.

טלב אלסאנע: שיעשו משאל עם, וסקר של מינה צמח- - -

מיכאל איתן: רבותי, אני מודיע בזאת, שאם לא נוכל להתקדם, אני אצטרך לעשות הפסקה ולכנס את הישיבה מחדש, ואולי גם להגביל את כניסת האנשים.

מיכאל איתן: אני מאוד מבקש מכם: בואו, לא ננקוט היום, בשלהי הכנסת הזאת, בצעדים של סגירת ישיבות.

מיכאל איתן: גדעון סער, בבקשה.

גדעון סער: החוק נתן לכנסת את האפשרות הזאת.

גדעון סער: נדמה לי שאם היו שואלים את הציבור האם הם בעד מערכת בחירות קצרה יותר, הוא היה ללא ספק תומך במערכת בחירות קצרה יותר.

גדעון סער: תמיד טוענים: זה קצר מדי.

גדעון סער: אבל, לפני שנתיים בלבד, היינו במערכת בחירות קצרה מאוד, פחות מ-60 יום, זה לא הפריע לציבור לומר את דעתו בצורה ברורה מאוד.

ענת מאור: זאת תעמולת בחירות.

אופיר פינס-פז: אתה מזכיר הממשלה.

אופיר פינס-פז: אתה רוצה לסתום פיות לציבור.

אופיר פינס-פז: זה לא יכול להיות.

אופיר פינס-פז: זאת עמדה פוליטית.

אופיר פינס-פז: אתה מזכיר הממשלה.

משה גפני: מותר לו להביע את עמדתו בשם ראש הממשלה.

גדעון סער: רבותי, נכון שנדרש כאן קצת יותר זמן, אבל נדמה לי שכל יום שניתן לקצר, זה חשוב וזה לטובת הציבור.

גדעון סער: בנושא השני, עמדתו של ראש הממשלה, בלי להיכנס לפרטים של הצעת החוק, שקיצוץ בכספי הציבור המושקעים לעניין הבחירות הוא מהלך נכון, ואני רוצה לברך את יושב-ראש הוועדה ואת חבר הכנסת פינס על היוזמה הזאת.

גדעון סער: שוב, בלי להיכנס לפרטים.

טלב אלסאנע: גדעון סער, מה עם הכספים להתנחלויות?

ענת מאור: לאן הולך הכסף שמקוצץ?

עזמי בשארה: הבחירות יתקיימו מחר בארבע בבוקר.

שאול יהלום: האמת היא, שלא צריך ללכת לבחירות, יודעים את התוצאות.

שאול יהלום: ..

עזמי בשארה: תמנו גם את הנציגים של המגזר הערבי.

מיכאל איתן: חבר הכנסת טומי לפיד, בבקשה.

יוסף לפיד: אדוני היושב-ראש, הצעתי לסדר-היום.

יוסף לפיד: 90 יום קבועים בחוק כמקסימום.

יוסף לפיד: אני חושב שזה יותר מדי זמן, זה בזבוז כסף, אנרגיות והפצת שנאה בציבור.

קריאות: אווווו

עזמי בשארה: לא ראיתי את גפני צוחק כל כך בחיים שלי.

אופיר פינס-פז: כמה פופוליזם?

אופיר פינס-פז: כמה אפשר?

שאול יהלום: על ראש הגנב בוער הכובע.

יוסף לפיד: אדוני היושב-ראש, אני לא מתפלא על התגובה הזאת, כי יש פה נציגים שרואים בפעם האחרונה את הכנסת, והם מפחדים לצאת מפה.

יוסף לפיד: אני מבקש לקצר את מועד הבחירות בשבועיים, ואני מציע לדון בהקדמת הבחירות ל-14 בינואר.

יוסף לפיד: זה יום ג', זה בדיוק שבועיים פחות מ-90 יום.

אופיר פינס-פז: אדוני היושב-ראש, אני מציע בחירות ב-15 בדצמבר...

משה גפני: אדוני היושב-ראש, אולי חבר הכנסת טומי לפיד יכול לתת לי דוגמה של הפצת השנאה?

שאול יהלום: אדוני היושב-ראש, קודם כול ולפני הכול אני רוצה לבוא ולומר לטומי לפיד, יושב-ראש שינוי, שרק בידינו, דהיינו, בידך, אם להפיץ שנאה או לא.

שאול יהלום: על ראש הגנב בוער הכובע.

אברהם פורז: אוווו.

אברהם פורז: אוהב אדם גדול.

יוסף לפיד: אתה אומר את זה כנציגו של אפי איתם, נכון?

אברהם פורז: המגן על נוער הגבעות.

עזמי בשארה: לא, הוא נציג הפציפיזם בכנסת.

עזמי בשארה: ..

אברהם פורז: הוא בעד העלבה של חיילים ושוטרים.

מיכאל איתן: רבותי, מה תגידו לציבור?

מיכאל איתן: אני לא מבין.

מיכאל איתן: אם את כל הדבירם תגידו כאן, מה תגידו במערכת הבחירות?

תמר גוז'נסקי: זה בחינם.

תמר גוז'נסקי: אתה לא מבין?

שאול יהלום: נכון שבחוק כתוב 90 יום, אבל יש עד הבחירות, נכון למחר, 83 יום בלבד.

שאול יהלום: אין 90 יום.

שאול יהלום: מ-90 הימים הורידו שבוע, כי זה יום שלישי שלפני גמר ה-90 יום, ולכן יש לנו, ממחר, 83 יום.

שאול יהלום: הבחירות נפלו עלינו כרעם ביום בהיר.

שאול יהלום: אם נחלק את התקופה פחות או יותר לחצי, בערך מחצית להיערכות פנימית של המפלגות, יש מפלגות שעוד צריכות לעבור פריימריז, אין מפלגה שלא צריכה לעבור מוסדות- - -

אופיר פינס-פז: גם בשינוי יש אדמו"ר, יש משוריינים, הכול בסדר.

שאול יהלום: חוץ משינוי.

אברהם פורז: אופיר פינס, אתה מקשקש בלי סוף.

אברהם פורז: אתה רוצה להיות עסקן מפלגת העבודה עם קשקשנות כזאת?

אברהם פורז: זה לא מתאים.

אברהם פורז: אתה הרי לא חבר כנסת שולי בואפוזיציה.

ענת מאור: מה זו סדרת החינוך הזאת?

אופיר פינס-פז: אתה אמור להיות פחות פופוליסט.

מיכאל איתן: שאול יהלום, אני מבקש שלא תתייחס אליהם, דבר אלינו.

שאול יהלום: לפי מה שאומר אברהם פורז יהיו פריימריז בין לפיד לפורז בשינוי.

אברהם פורז: אתה תתמודד נגד אפי איתם?

זאב בוים: אולי תשאירו את התחמשות הזאת לכשתתחיל מערכת הבחירות?

זאב בוים: דברו לעניין.

אברהם פורז: אין אף אחד שמתנדנד בין שינוי לבין המפד"ל.

מיכאל איתן: חברים יקרים, יש לי בקשה.

מיכאל איתן: האווירה אינה מאפשרת דיון ענייני, כולכם רואים את זה.

מיכאל איתן: עם זאת, אנחנו רוצים לדעת איך להתקדם.

מיכאל איתן: הנושא שבו אנחנו מדברים זה הקדמת הבחירות מעבר לתאריך שנקבע.

מיכאל איתן: אני מבקש את עמדת הסיעות, בלי נימוקים.

מיכאל איתן: כל סיעה תגיד מה עמדתה.

מיכאל איתן: נראה אם זה בכלל ריאלי, ואחר כך, אם יהיה צריך, נשכנע.

שאול יהלום: אם נחלק את התקופה למחצית, בערך מחצית להיערכות פנימית, כ-40 יום, ומחצית שנייה, 40 יום, למערכת הבחירות, זאת תהיה מערכת הבחירות הכי קצרה שהיתה אי-פעם.

שאול יהלום: המפד"ל רוצה שהבחירות יתקיימו בעוד 83 יום.

מיכאל איתן: המפד"ל מתנגדת לקיצור.

מיכאל איתן: מה אומרת מרצ?

ענת מאור: קודם כול, אני רוצה להתחיל מנושא צמצום התקציב.

מיכאל איתן: אני מבקש לא עכשיו.

ענת מאור: אדוני היושב-ראש, עמדת מרצ היתה שהבחירות היו צריכות להיות לפני שנה.

ענת מאור: איפה היו לפני שנה כל הצדיקים שהיום מבקשים לצמצם עוד יותר.

ענת מאור: אנחנו חושבים ש-28 בינואר זה תאריך טוב מאוד, שיאפשר להפיל את הממשלה הכושלת הזאת.

מיכאל איתן: מפלגת העבודה, מה עמדתכם?

אפי אושעיה: אני מבין שיש פה מסיבת סיום עליזה, וזה בסדר, זה חלק מהעניין.

יוסף לפיד: אצלכם היא עצובה.

אפי אושעיה: אדוני היושב-ראש, אנחנו צריכים לנהוג באחריות.

אפי אושעיה: יושבת פה מנכ"ל ועדת הבחירות המרכזית.

אפי אושעיה: אם רוצים למצוא חן בעיני הציבור ולהגיד בחירות מחר בבוקר, זה בסדר, אבל צריך לבדוק אתה את לוחות-הזמנים, לראות אם זה אפשרי, לשמוע את עמדתה.

אפי אושעיה: למדתי ממנה לפני דקות מספר שעדיין אין אפילו משרדים להפעלת המערכת.

אפי אושעיה: לכן, אני מציע לך, אדוני היושב-ראש, לשמוע את חוות-דעתה המקצועית, כי היא מקצוענית, ועל-פי זה לקבל את ההחלטה.

מיכאל איתן: ההצעה מאוד עניינית, והיא נכונה, אבל יש לי שאלה, האם למפלגת העבודה יש עמדה עקרונית?

אפי אושעיה: עמדתנו העקרונית היא להקדים את הבחירות ככל האפשר, על-פי המלצת ועדת הבחירות המרכזית.

מיכאל איתן: מה עמדת ש"ס?

דוד טל: אנחנו תומכים בעד השארת המצב כפי שהוא - 28 בינואר.

דוד טל: 83 יום זה די והותר.

מיכאל איתן: מה דעת האיחוד הלאומי?

אליעזר כהן: אנחנו בעד הקדמת מועד הבחירות ככל שניתן.

אליעזר כהן: אנחנו תומכים בהצעה של היושב-ראש ואופיר פינס.

מיכאל איתן: אני אבהיר שוב.

מיכאל איתן: ההצעה לקיצור המקסימלי שעומדת על הפרק כרגע, היא ההצעה של טומי לפיד.

אליעזר כהן: אני בעד ההצעה של טומי לפיד.

איוב קרא: אני, כאיש ליכוד, גם בעד ההצעה של טומי לפיד.

מיכאל איתן: יש עמדת ליכוד כאן, אין עמדה פרטית של אנשים.

עבד-אלמאלכ דהאמשה: אני רוצה להוסיף עוד נימוק לקצר את זמן הבחירות.

עבד-אלמאלכ דהאמשה: ב-21 לחודש יוצאים כמה אלפי מוסלמים לחאג' במכה, והם לא יוכלו להצביע, אלא ב-14 לחודש.

מיכאל איתן: נחמה רונן, בבקשה.

נחמה רונן: עם כל הרצון להיראות היום טוב בעיני הציבור ובעיני פופוליסטיים, גם כך 90 הימים זה תאריך מאוד צפוף ולחוץ.

נחמה רונן: יש פה מערכות שצריכות להתארגן.

נחמה רונן: אני מציעה לעמוד בלוח-הזמנים של 90 ימים.

מיכאל איתן: חבר הכנסת טלב אלסאנע, בבקשה.

טלב אלסאנע: אדוני היושב-ראש, ההצעה של טומי לפיד היא הצעה נכונה, גם מהסיבה של קיצור התקופה וגם מהסיבה שזה ייתן אפשרות לאזרחי המדינה, שלא יכולים להצביע, להצביע.

טלב אלסאנע: למה ועדת החוקה שינתה את מועד ה-4 בפברואר?

טלב אלסאנע: משום שהיום הזה נופל בתאריך מסוים.

דורית ואג: לא שינינו כלום.

טלב אלסאנע: 28 בינואר שולל מאזרחי המדינה, שמקיימים את מצוות החאג', למצות את זכותם להצביע.

טלב אלסאנע: לכן אנחנו מציעים להקדים את הבחירות ל-14 בפברואר, ולאפשר להם להצביע.

מיכאל איתן: חבר הכנסת בשארה, בבקשה.

עזמי בשארה: אדוני היושב-ראש, אני תומך בהקדמת הבחירות כמה שיותר.

עזמי בשארה: אני תומך בהצעתו של טומי לפיד.

עזמי בשארה: זה לא בושה להביא בחשבון 6,000 אנשים שנוסעים לחאג', למצווה דתית, שעושים את זה פעם בחיים.

עזמי בשארה: הם מחכים לזה שנים.

עזמי בשארה: הם לא יכולים עכשיו פתאום לדחות או לבטל את הנסיעה בגלל הבחירות, אלא אם תתקבל הצעתו של משה ארנס ויציבו קלפיות במכה גם לאזרחים הערבים, ולא רק ליהודים מחוץ למדינת ישראל.

עזמי בשארה: משה ארנס רוצה שאזרחי המדינה יצביעו בחוץ-לארץ, אז גם ערבים וגם יהודים.

עזמי בשארה: אני מציע, אדוני היושב-ראש, שיקדימו את הבחירות, לפני ה-21 לינואר, לפני הנסיעה למכה.

מיכאל איתן: תמי אדרי, האם ניתן לקיים את הבחירות שבועיים לפני המועד שנקבע כרגע?

תמי אדרי: מבחינה ארגונית זה יהיה בלתי-אפשרי.

תמי אדרי: אומנם אנחנו מוכנים ככל שיכולנו, אבל אין לנו עדיין משרדים, אין לנו תקשורת.

תמי אדרי: אנחנו צריכים לארגן את כל המערכות הממוחשבות, את כל הפריסה, את כל ההצבעות בחוץ-לארץ.

תמי אדרי: אני לא רואה שנוכל לעשות את זה.

יוסף לפיד: עשיתם את זה פעם ב-60 יום.

תמי אדרי: גם אז, אם אתם זוכרים, אני מאוד התנגדתי לכך.

מיכאל איתן: תמי אדרי, אם יקצרו בשבוע, האם תוכלו לעמוד בכך?

תמי אדרי: קשה לי להגיד לכם.

תמי אדרי: נכון שעמדנו בבחירות ב-60 יום, אבל אמרתי אחרי הבחירות, שזה היה נס משמיים שלא היו תקלות.

תמי אדרי: לא היו לנו אפילו חמש דקות לבדוק את מערכות התקשורת.

תמי אדרי: אי-אפשר להעמיד את הבחירות לכנסת במצב כזה שהן ייפלו בגלל ארגון.

מיכאל איתן: חבר הכנסת אופיר פינס – אחרון.

אופיר פינס-פז: חברים, עם אופוזיציה כזאת, אין בעיה לראש הממשלה.

אופיר פינס-פז: בא ראש הממשלה, גונב את הבחירות, מקצר את הבחירות, בורח מהציבור, ואתם, אופוזיציה של מטומטמים.

אופיר פינס-פז: עוד לא ראיתי אנשים כמוכם.

דוד טל: אתם גרמתם לזה.

זאב בוים: מי גרם לבחירות?

אופיר פינס-פז: אתם רוצים שלא יהיו בחירות בכלל?

אופיר פינס-פז: יש דמוקרטיה פנימית, יש מערכת בחירות, וראש הממשלה עושה פה תרגיל התרגילים, עובד על כולם בעיניים, בורח מהבחירות, ושינוי והמפלגות הערביות עוזרות לו.

אופיר פינס-פז: אני פשוט לא מאמין.

יוסף לפיד: אתם מפחדים מהבחירות.

זאב בוים: אתם גרמתם לבחירות.

שאול יהלום: מי שבר את הממשלה?

אופיר פינס-פז: עושים לכם פה תרגיל.

אופיר פינס-פז: אתם משוגעים?

אופיר פינס-פז: עובדים עליכם בעיניים.

מיכאל איתן: אופיר פינס, אני מקווה שמערכת הבחירות שלנו תהיה יותר נקייה, ולא תתחיל ישר בהאשמות של גניבות שאין להן שחר ואין להם בסיס.

מיכאל איתן: על מה אתה מדבר בכלל?

מיכאל איתן: מה גנבו לך? את השלטון?

מיכאל איתן: את זה הציבור יגנוב לך.

אופיר פינס-פז: זה לא בחירות, זה מחטף.

אופיר פינס-פז: הלך ראש הממשלה בשבע בבוקר, בלי להודיע לאף אחד, בלי להתייעץ עם אף אחד, בלי להתייעץ עם המפלגה בכנסת, הוא הקדים את הבחירות.

אופיר פינס-פז: למה שרון מפחד?

יוסף לפיד: מפלגת העבודה פשוט בפאניקה.

ענת מאור: אתם גייס חמישי של שרון.

שאול יהלום: היא שברה את הממשלה.

מיכאל איתן: רבותי, ההחלטה כדלקמן: אנחנו יוצאים עכשיו לאזכרה לרחבעם זאבי.

מיכאל איתן: מייד עם תום האזכרה תתקיים כאן הצבעה.

מיכאל איתן: אני רק רוצה לומר לכם שההצבעה כאן אינה מונעת מכל חבר כנסת בודד להגיש הצעת חוק בקריאה טרומית.

מיכאל איתן: ההצבעה כאן מתייחסת להחלטת הוועדה אם להגיש חוק כזה בקריאה ראשונה, כן או לא.

דוד טל: בשעה 12:00 משביעים את ביבי נתניהו.

מיכאל איתן: לאחר הצגת ביבי כשר החוץ תתקיים כאן ההצבעה.

מיכאל איתן: תודה רבה.

מאיר שטרית: אני רוצה שתבינו מה היתה הסיבה שבחוק נתנו אפשרות לכנסת לקצר את המועד.

מאיר שטרית: הסיבה היתה, שחששו שמא יום הבחירות ייפול על חג.

מאיר שטרית: (הישיבה נפסקה בשעה 11:00) (הישיבה נחדשה בשעה 13:30) היו"ר מיכאל איתן: רבותי, אני רוצה לעדכן אתכם.

מאיר שטרית: יש ניסיונות, וביקשו ממני להמתין קמעה, כדי לבדוק אם יש אפשרות להגיע לגישור, להצבעה מוסכמת.

מאיר שטרית: דבר שני, זכרו, יש סמכות לכל חבר כנסת להגיש גם הצעת חוק בקריאה טרומית, וזה לא קשור כעת לוועדה.

מאיר שטרית: ההחלטה של הוועדה רלוונטית לצורך קפיצה על השלב הטרומי והגשת הצעת החוק בקריאה ראשונה, מיידית מהוועדה למליאה.

מאיר שטרית: ההיבט הפרקטי של כל מה שאני אומר, שאם לא יהיה כאן רוב, אני לא מאמין שאדם יוכל להעביר בקריאה טרומית הצעת חוק.

מאיר שטרית: בשעה 14:00 תתקיים הצבעה.

מאיר שטרית: אנחנו נוריד מהשולחן את עניין מועד הבחירות.

מאיר שטרית: נביא את זה להצבעה ונגמור את זה.

מאיר שטרית: אחרי זה נעשה תיקון בפנקס הבוחרים, שזה עניין טכני.

מאיר שטרית: אחר כך יעלה הנושא של הצעת החוק בקריאה טרומית, להכין לקריאה ראשונה, ואני תלוי בסילבן שלום לגבי העבודה המרכזית שקשורה בכל נושא מימון המפלגות.

מאיר שטרית: (הישיבה נפסקה בשעה 13:50) (הישיבה נתחדשה בשעה 14:00) היו"ר מיכאל איתן: רבותי, אני מבקש להסביר מה עומד כרגע על סדר-היום.

מאיר שטרית: על מנת שנוכל להתקדם בעבודת החקיקה של הוועדה, אנחנו צריכים עכשיו במהירות לטפל במספר נושאים.

מאיר שטרית: הנושא הראשון, ואולי הבוער ביותר, זה קביעת מועד הבחירות הסופי.

מאיר שטרית: בקביעת מועד הבחירות הסופי תתבקש גם הכנסת להתייחס לפנקס הבוחרים, שהולך אחורה מהיום שבו נערכות הבחירות.

מאיר שטרית: דבר ראשון, אני רוצה להודיע שהזמנתי אתכם לשעה 14:00 על מנת לקיים הצבעה.

מאיר שטרית: ההצבעה לא תתקיים, מאחר שיש ניסיון להגיע להסדר, ואני אקיים את ההצבעה ביום שני בבוקר.

מאיר שטרית: על מנת להמשיך ללא עיכוב, לגבי פנקס הבוחרים, אני מניח שהבחירות יתקיימו ב-28 בינואר, וביום שני אני מביא את הצעת החוק ל-28 בינואר.

מאיר שטרית: אם יהיה שינוי ביום שני, נכניס, בקריאה השנייה ושלישית, את התיקונים הנדרשים.

מאיר שטרית: כל נושאי המימון יתקיימו בישיבה מיוחדת של הוועדה, ועם שר האוצר שיפתח את הדיון.

מאיר שטרית: על המועד נקבל הודעה מלשכת שר האוצר, וזה יהיה בהמשך היום או בערב.

מאיר שטרית: נושא נוסף שעומד היום על סדר-יומה של הוועדה זה הצעת החוק הטרומית בדבר התפלגות של סיעה המונה שני חברי כנסת.

מאיר שטרית: גם על כך, הדיון וההצבעה יהיו בתום הדיון על פנקס הבוחרים, שיתקיים מייד לאחר שכל אלה, שבאו לעניין הקדמת הבחירות, יעזבו.

מאיר שטרית: נדון כאן מייד בהכנת החוק של פנקס הבוחרים לקריאה שנייה ושלישית.

ענת מאור: אני רוצה לפנות אליך, אדוני יושב-ראש הוועדה, להפסיק את ההתבזות של הכנסת ושל הוועדה.

ענת מאור: הנושא של מועד הבחירות נקבע בחוק.

ענת מאור: הממשלה כשלה, צריך להפיל אותה, ויש מועד לכך.

ענת מאור: דבר שני, פיך דיבר על צמצומים לפני שעתיים, ואתה מקדם הצעת חוק בקריאה טרומית, שזה שוחד של הליכוד, כי זה חוק של מימון בחירות.

מיכאל איתן: נדבר עליו כשהוא יעלה.

ענת מאור: ההתבזות הזאת היא לא לכבודנו.

ענת מאור: לכל בית תביאו קיצוץ, ובערבות המדינה אתם עושקים את המדינה במיליארדים.

ענת מאור: ההתנהלות הזאת מבישה, היא מבזה את הכנסת.

ענת מאור: אני פונה אליך להפסיק אותה.

מיכאל איתן: חברת הכנסת ענת מאור, כאשר תבוא הצעת חוק המימון, אני מציע שתביני במה דברים אמורים, ותראי שההתבטאות שלך היא לא לעניין.

ענת מאור: היא לעניין בעניין ערבות המדינה.

מיכאל איתן: את יודעת על מה ערבות המדינה?

ענת מאור: על מימון מפלגות.

מיכאל איתן: לא נכון.

מיכאל איתן: הנושא יבוא בצורה מסודרת.

מיכאל איתן: למה לדבר על דברים בלי לדעת?

ענת מאור: למה אתה מביא את הצעת החוק, שעוסקת בחיים כץ, במחטף?

מיכאל איתן: זה לא מחטף.

אופיר פינס-פז: חברים, קודם כול, אני רוצה לשבח את מיקי איתן שלא הסכים לדרישה שמכופפת פה את האופוזיציה באופן בלתי-סביר.

אופיר פינס-פז: דחית את ההצבעה ליום שני.

אופיר פינס-פז: אני מקווה שעד יום שני כולם יתעשתו.

אופיר פינס-פז: אריק שרון הלך לנשיא בהפתעה, בשבע בבוקר, הנשיא היה צריך להתייעץ, כי זה פיזור הכנסת.

אופיר פינס-פז: הוא לא התייעץ, הוא הודיע לחברי הכנסת שריד ופואד.

אופיר פינס-פז: הם קבעו את 90 הימים לבד, בסדר, אנחנו לא רבים על זה.

אופיר פינס-פז: קיצרו עוד שבוע, בסדר.

אופיר פינס-פז: די, מספיק.

אופיר פינס-פז: יש בכל זאת עוד קבוצות כאן במדינה, אז צריך לנהל את הבחירות בצורה דמוקרטית והוגנת.

אופיר פינס-פז: יש פנקס בוחרים, צריך להכניס את מי שהגיע לגיל 18, יש עוד דברים.

אופיר פינס-פז: לכן, עד יום שני האבק ישקע, ואני מקווה שיתעשתו.

אופיר פינס-פז: באו אלי גם גורמים בליכוד, חברי כנסת בליכוד, שאמרו: אופיר פינס, אתם צודקים בעניין הזה.

אופיר פינס-פז: צריך קצת הגינות.

אופיר פינס-פז: יש התמודדות, התמודדות לא קלה, לראש ממשלה תמיד יש בעניין הזה יתרונות כמי שמוביל את העניין, אבל אל תדרסו את האופוזיציה.

ענת מאור: את המדינה.

אופיר פינס-פז: לגבי הדיון התקציבי – לצערי, עתותינו לא עד הסוף בידינו.

אופיר פינס-פז: מצד שני, גם לא צריך למרוח את זה.

אופיר פינס-פז: אם אתה מקיים דיון, תודיע לנו מתי הוא יתקיים.

אופיר פינס-פז: אני מבקש שלא תקיים היום הצבעה, אני לא יודע אפילו אם אני אהיה עד הסוף בדיון, יש לי גם התחייבויות אחרות.

אופיר פינס-פז: אני ישבתי אתך על זה, אז אני יודע על מה מדובר.

אופיר פינס-פז: אבל אני מבקש שלא יהיו היום הצבעות.

אופיר פינס-פז: תכין את הדיון, תמצה אותו, ההסכמות יתגבשו, ונצביע ביום שני.

אופיר פינס-פז: קשה מאוד לקיים היום דיון וגם להצביע.

מיכאל איתן: הבקשה שלך היא התפרצות לדלת פתוחה.

מיכאל איתן: הצעת החוק, שאנחנו רוצים להביא כמקשה אחת, כוללת מספר בעיות מאוד סבוכות מבחינה משפטית וניסוחית.

מיכאל איתן: זה לא יהיה פשוט, אני עדיין לא יודע עם מי נעשה את כל העבודה הזאת, ומי יעבור בשבע עיניים, כמו שצריך לעבור על דבר חקיקה.

מיכאל איתן: גם אם אני ארצה, אני מעריך שאם אני אשב מעכשיו על הצעת החוק, ואני מחכה לשר האוצר כדי לפתוח את הדיון בשמיעת העמדות המהותיות, אבל נגיד שכבר הגענו להסכמה, ורק צריך לנסח את הצעת החוק, זה עניין של לפחות שש-שבע שעות עבודה.

מיכאל איתן: אני מסכים ומקבל שאני לא בהכרח אביא את הצעת החוק להצבעה עוד היום.

מיכאל איתן: ממילא זה עובר מכאן כבר לקריאה ראשונה, זאת אומרת, שאם ביום שני הבא נביא את הצעת החוק למליאה, והמליאה תאשר לנו, אנחנו יכולים, בימים שלישי ורביעי, להכשיר את הצעת החוק לקריאה שנייה ושלישית, ולגמור את החקיקה בשבוע.

מיכאל איתן: בלי קשר לוויכוחים, רק בצד המקצועי, יש עבודה מאוד מסובכת.

מיכאל איתן: אנחנו הולכים להטיל אחריות פלילית על אנשים, על ראשי רשימה, אנחנו מדברים שם על בעיות של מימון, בעיות שקשורות בתקרת הוצאה וחישובים.

מיכאל איתן: זה יהיה לא קל לניסוח.

מיכאל איתן: חוץ מזה שיכול להיות שיהיו ויכוחים, אני שומע עכשיו כל מיני הצעות ורעיונות.

מיכאל איתן: זה טבעי.

מיכאל איתן: הייתי חרד לעניין הזה, הלכתי לאופיר פינס ואמרתי: הולכת להיות מערכת בחירות, לא ידעתי שזה כבר קורה, זה היה עוד לפני שהחליטו על הקדמת הבחירות.

מיכאל איתן: אמרתי לאופיר פינס שאנחנו חייבים לקחת אחריות.

מיכאל איתן: אמרתי לו: שתי המפלגות שלנו בגירעונות כספיים, וביקשתי שנצמצם את מערכת הבחירות הזאת ולא ניכנס לעוד גירעונות, והכנו הצעה.

מיכאל איתן: כשבאה ההצעה, באופן טבעי אנשים אומרים: הם הגבילו בכך, אנחנו נגביל פי שתיים.

מיכאל איתן: נראה אם זה הגיוני.

מיכאל איתן: אני לא קנאי להצעה, אבל נעשה את זה בשום שכל, והכי חשוב שתצא תוצאה טובה.

מיכאל איתן: כולנו מבינים שמערכת הבחירות צריכה להיות צנועה, ובהוצאה כספית הרבה יותר קטנה ממערכות קודמות.

מיכאל איתן: קיצור מועדים ואישור לקריאה ראשונה של הוראת שעה בעניין פנקס בוחרים מיוחד.

מיכאל איתן: אהוד שיל"ת, בבקשה.

אהוד שיל"ת: החוק היום קובע פנקס בוחרים שנתי, שמי שרשום בו אלה בני 18 ליום ג' השלישי של חודש חשוון או יום ג' הראשון, אם השנה לפניה היתה מעוברת, כלומר, ליום בחירות מיועד של הכנסת.

אהוד שיל"ת: החוק קובע שאם הבחירות לא יתקיימו באותו מועד, יוכן פנקס בוחרים מיוחד, שיכלול בני 18 ליום הבחירות שייקבע, והחוק אומר שהפנקס הזה ייקבע בחוק.

אהוד שיל"ת: כלומר, לא הוראות מינהליות של שר הפנים או מישהו, אלא צריך לחוקק חוק, וזה חוק הוראת שעה לגבי הכנת פנקס בוחרים.

אהוד שיל"ת: לכן צריך להגיש חוק הוראת שעה ובו תיקונים לגבי החוק הרגיל על הכנת פנקס בוחרים, בלוח-זמנים מקוצר.

אהוד שיל"ת: לא ממציאים פה את הגלגל, עשינו את זה כבר כמה פעמים, ולכן הטקסט שאנחנו מביאים עכשיו מבוסס על הטקסט שהיה לנו בשנת 1999, בבחירות האחרונות, גם אז הבחירות לא היו במועדן, והתאמנו את התאריכים לאותם הסעיפים, כי אין שם יותר מה לשנות.

אהוד שיל"ת: אני אעבור על הסעיפים בהצעת חוק הבחירות לכנסת השש עשרה ולראש הממשלה (הוראת שעה), התשס"ג-2002.

אהוד שיל"ת: הוראת שעה 1.

אהוד שיל"ת: חוק הבחירות לכנסת ולראש הממשלה [נוסח משולב], התשכ"ט (להלן – החוק העיקרי), יחול על הבחירות לכנסת השש-עשרה ולראש הממשלה שיתקיימו ביום כ"ה בשבט התשס"ג (28 בינואר 2003).

משה גפני: אני מבקש למחוק את המילים "ראש-ממשלה".

אהוד שיל"ת: זה שם החוק.

אהוד שיל"ת: זה ישתנה אוטומטית בבחירות.

סיגל קוגוט: זה ייקרא חוק הבחירות לכנסת.

משה גפני: למה שלא נשנה את זה עכשיו?

סיגל קוגוט: כבר שינינו.

סיגל קוגוט: עשינו חוק התאמה לחוק יסוד: הממשלה החדש, והשם של החוק הזה ישתנה ברגע שתתחיל מערכת הבחירות.

סיגל קוגוט: הוא ייקרא חוק הבחירות לכנסת.

מיכאל איתן: חוק יסוד: ראש הממשלה, קיים עדיין בתוקף, נכון לרגע זה.

מיכאל איתן: שם, בסעיף ששינינו את שיטת הבחירות, קבענו שהשינוי יחול מהבחירות לכנסת השש-עשרה.

מיכאל איתן: ברגע שתחל תקופת הבחירות לכנסת הבאה, באופן אוטומטי חל החוק החדש, ואז באופן אוטומטי משתנה השם של החוק.

מיכאל איתן: נכון לרגע זה, זה עדיין קיים.

משה ארנס: זה לא התחיל ברגע שראש-הממשלה הלך לנשיא?

סיגל קוגוט: זה בעצם מתחיל עכשיו.

מיכאל איתן: מאיזה רגע חל החוק החדש?

סיגל קוגוט: הוא חל בהדרגה.

סיגל קוגוט: על מערכת הבחירות, כלומר, שיטת הבחירות, הוא כבר התחיל לחול.

סיגל קוגוט: על הקמת הממשלה הוא יתחיל לחול רק אחרי הבחירות.

סיגל קוגוט: זה מדורג.

סיגל קוגוט: עכשיו, כשאתה הולך להגיש רשימה, אתה תגיש רשימה בלי מועמד לראש-ממשלה.

סיגל קוגוט: החוק החדש מתחיל בהדרגה להיכנס לתוקף.

משה גפני: למה אנחנו לא יכולים להחליט עכשיו בחוק שלא ייכתבו את המילים "ראש-ממשלה"?

סיגל קוגוט: זה לא יהיה כתוב.

מיכאל איתן: יש כאן שאלה אחרת.

מיכאל איתן: כששינינו את החוק כתבנו: "הוראות חוק זה יחולו על הבחירות ועל כינון הממשלה החל בבחירות לכנסת השש-עשרה".

סיגל קוגוט: "הבחירות", זה מערכת הבחירות.

מיכאל איתן: מה זו המילה "בחירות"?

סיגל קוגוט: מה שקורה עכשיו.

סיגל קוגוט: נוצרה העילה, והדבר הראשון שיקרה זה הגשת רשימות המועמדים.

סיגל קוגוט: והגשת רשימות המועמדים כבר תהיה לפי חוק היסוד החדש, בלי בחירת ראש-ממשלה.

מיכאל איתן: כל התאריכים שאנחנו דנים עליהם עכשיו, זה עדיין לפי החוק הקודם.

סיגל קוגוט: הוא לא ישתנה, רק יימחק שם הפרק שדן בבחירות לראש-ממשלה, ואת זה כבר עשינו.

משה ארנס: האם ראש-הממשלה, על-ידי התפטרות, יכול היה לכפות עלינו בחירות רק על ראשות-הממשלה?

סיגל קוגוט: לא, משום שההתפטרות שלו היתה פחות משנה לפני המועד המיועד לבחירות לכנסת.

סיגל קוגוט: אם הוא היה מתפטר לפני חודשיים או שלושה, הוא היה כופה עוד מערכת אחת של בחירות מיוחדות.

אהוד שיל"ת: תיקון סעיף 1

אהוד שיל"ת: בהגדרה של רשימת בוחרים, אנחנו מוסיפים "בסופה יבוא, בין מודפסת ובין באמצעי אלקטרוני, לרבות אמצעי רישום מגנטי".

אהוד שיל"ת: זה משום שאנחנו מוסרים פנקסים למפלגות, ובלוח-זמנים מצומצם כזה אנחנו לא מוסרים פנקסים מודפסים, אם אתם זוכרים את המשאיות שהיו נוסעות, אלא מוסרים את זה רק במדיה מגנטית.

אהוד שיל"ת: במקום ההגדרה בחוק העיקרי, בסעיף 1, של "שנת פנקס בוחרים", שהיא מוגדרת תמיד מט"ו באב של שנה אחת עד י"ד באב של השנה שאחריה, וזה הזמן שהפנקס עומד בתוקף, אנחנו מגדירים פה תקופת פנקס, כי מדובר על פנקס אד-הוק לבחירות, וזה "'תקופת פנקס התשס"ג' - התקופה המתחילה ביום ה-68 שלפני יום הבחירות" – זה אותו תאריך שאמרתי, היום הקובע, 21 בנובמבר – "ומסתיימת ביום י"א באב התשס"ג, 12 באוגוסט 2003".

אהוד שיל"ת: האמת היא, שאפשר לסיים את זה עוד קודם, אבל מכיוון שאנחנו תמיד עם י"ד באב, שיישאר.

אהוד שיל"ת: מה שאני רוצה להוסיף פה, שאני מאוד מקווה, שנעביר את החוק של הפנקס עוד לפני שהכנסת תתפזר, ואז לבחירות לרשויות, שאמורות להיות באוקטובר 2003, כבר נכין פנקס אד-הוק לפי החוק החדש, ולא לפי הפנקס השנתי.

משה גפני: יש פה סעיף של הגשת התפטרות של עובדי מדינה, קציני צה"ל, שוטרים וסוהרים, שזה 100 יום לפני הבחירות.

משה גפני: יבוא קצין בצבא או עובד מדינה ויגיד: החלטת עכשיו על בחירות בתוך 90 יום, רציתי להתמודד, ואתה, המחוקק, לא מאפשר לי עכשיו, פגעת בזכות המאוד ברורה שלי להיבחר.

משה גפני: (יושב-ראש הוועדה מיכאל איתן יצא, תפס את מקומו כיושב-ראש חבר הכנסת משה ארנס)

משה ארנס: קצין בכיר צריך שישה חודשים.

משה גפני: מה לגבי עובד מדינה?

סיגל קוגוט: לגבי עובד מדינה יש תיקון.

סיגל קוגוט: בסעיף 56(א) לחוק הבחירות כתוב שאם הבחירות נפלו בפתאומיות, כמו עכשיו, לא תחול ההוראה בדבר 100 ימים, אלא עשרה ימים מיום העילה, כלומר, תוך עשרה ימים מאתמול רשאי אותו עובד מדינה לצאת לחופשה או להתפטר, לפי העניין, ואז הוא יוכל להתמודד.

סיגל קוגוט: החריג היחיד שנעשה בכוונה בחוק של חבר הכנסת ארנס היה לעניין תפקידים בכירים במערכת הביטחון, ושם בכוונה לא החילו את ההוראה הזאת.

סיגל קוגוט: הכוונה היא לראש השב"כ, ראש המוסד, אלוף, רמטכ"ל וניצב במשטרה.

סיגל קוגוט: אלה הם בעלי התפקידים שעליהם החליטה הוועדה, שלמרות שמדובר בבחירות פתאומיות, והרצון למנוע פוליטיזציה הוא כל כך גדול, שאם הם לא יעמדו בשישה חודשים שהחוק קובע, אז גם אם הבחירות נופלות בפתאומיות הם לא יוכלו לתקן, כל האחרים – שוטרים בדרגה נמוכה, עובדי מדינה, יש להם עשרה ימים מאתמול לעשות את מה שצריך, והם יוכלו לרוץ.

משה גפני: מה זה התחייבות להבטחת מקום ברשימת מועמדים, שזה 89 ימים?

סיגל קוגוט: הבעיה שהצגת היא לא בסעיף שקראת.

סיגל קוגוט: הבעיה שהצגת היא בחוק הבחירות הקבוע, וסעיף 56 לחוק הבחירות, לא הוראת שעה, אלא הסעיף הקבוע, אומר כך - - -

משה גפני: אין בעיה עם זה?

סיגל קוגוט: יש בעיה לאלוף ומעלה, לראש המוסד, לראש השב"כ, אין בעיה לעובד מדינה.

אהוד שיל"ת: החלפת סעיף 2 סעיף 3 בהוראת השעה מחליף את סעיף 2 בחוק העיקרי: "הזכות להצביע בבחירות לכנסת השש-עשרה נתונה רק למי שרשום בפנקס הבוחרים של תקופת פנקס התשס"ג"

אהוד שיל"ת: בסעיף 3(א) לחוק העיקרי נאמר שבעל זכות לבחור צריך להיות מי שמלאו לו 18 שנים לא יאוחר מהיום הקובע לגיל הזכות לבחור, שזה תמיד יום ג' השלישי של חודש חשוון.

אהוד שיל"ת: פה אנחנו מחליפים למילים "לא יאוחר מיום הבחירות" שהוא צריך להיות בן 18.

אהוד שיל"ת: כאשר שולפים פנקס בוחרים מתוך המרשם, מכינים אותו על בסיס של אינדקס של קלפיות, שזה רשת הקלפיות שלנו בכל הארץ, שזה אומר איזה רחוב, או חלק רחוב, שייך לאיזו קלפי.

אהוד שיל"ת: כל כתובת, כל בית, משויך לקלפי מסוימת.

אהוד שיל"ת: רק על בסיס זה אפשר אז לשלוף את הפנקס.

אהוד שיל"ת: שר הפנים יציע את אזורי הקלפי האלה לוועדת הבחירות מהיום ה-77 שלפני יום הבחירות, שזה 12 בנובמבר, וועדת הבחירות תאשר את זה ביום ה-70 שלפני הבחירות, לא יאוחר מה-19 בנובמבר.

אהוד שיל"ת: הסעיף הבא הוא מין העתקה של הסעיף הרגיל: "לתקופת פנקס התשס"ג יוכן פנקס בוחרים שיכלול כל אדם שביום הקובע", כלומר ב-12 בנובמבר – " היה אזרח ישראל והיה רשום, הוא ומענו, במרשם האוכלוסין כתושב, ויום הולדתו ה-18 חל לא יאוחר מיום הבחירות (להלן – פנקס התשס"ג); לענין פרק זה, 'מען' – לרבות ציון במרשם האוכלוסין של ישוב בלבד".

אהוד שיל"ת: סעיף 28 זה שוב העתקה מהסעיף הקיים, כשההתייחסות היא רק גיל 18 ליום הבחירות, וזה אומר שהפנקס יכלול רשימות רשימות, לכל קלפי רשימה משלה.

אהוד שיל"ת: הסעיף הזה מחליף את היום הקובע הרגיל ביום הקובע שלנו, שזה 21 בנובמבר.

אהוד שיל"ת: סעיפים 31 ו-32 לחוק לא יחולו.

אהוד שיל"ת: אלה סעיפים שעוסקים במשלוח הודעה לבוחר, למי שהיה שינוי מהפנקס הקודם.

אהוד שיל"ת: החוק הקבוע אומר ששולחים, בשלב של שליפת הפנקס, הודעה לבוחר, לכל מי שהיה אצלו שינוי מהפנקס הקודם.

אהוד שיל"ת: כלומר, נוסף משהו לפנקס הקודם, או ששינה מען בינתיים, והמען השתנה בפנקס וכן הלאה, שולחים לו הודעה לבוחר.

אהוד שיל"ת: בלוח-הזמנים המקוצר הזה, אין זמן לשלוח את ההודעות לבוחר, אנחנו מוותרים על השלב הזה בהכנת הפנקס.

אהוד שיל"ת: סעיפים 33 ו-34 לחוק עוסקים בהצגת פנקס הבוחרים.

אהוד שיל"ת: אנחנו נציג את הפנקס, אבל בהבדל מההוראה הרגילה של הצגת פנקס מודפס בכל רשות מקומית ובכל סניפי מרשם האוכלוסין של משרד הפנים וכן הלאה, אין פנקס מודפס, ההצגה תהיה על-ידי מודיעין טלפוני, על-ידי אמצעים אלקטרוניים אחרים.

אהוד שיל"ת: אני מקווה מאוד שנצליח לעשות באינטרנט את הצגת הפנקס הזה.

אהוד שיל"ת: הפנקס יוצג מהיום ה-58 עד היום ה-55 שלפני הבחירות, קרי, מ-1 בדצמבר עד ה-4 בדצמבר.

אהוד שיל"ת: שימו לב, במקום עשרה ימי הצגה של פנקס כרגיל, יש פה ארבעה ימים, ועוד יום אחד נוסף להגיש ערעורים, כלומר, אפשר להגיש עררים באותם ארבעה ימי הצגה, ועוד יום אחד נוסף.

אהוד שיל"ת: סיגל קוגוט אומרת שאם יקצרו עוד יותר, ויקדימו את יום הבחירות, לא נוכל לקיים את הצגת הפנקס ואת העררים, לא יישאר לזה זמן.

אהוד שיל"ת: לפחות עררים לבית-משפט לא יהיה זמן להגיש, כי יחסרו לנו שבוע או שבועיים בלוח-הזמנים.

סיגל קוגוט: אדם שרואה שהוא לא בפנקס ורוצה לערער על זה, לא יוכל לערער.

סיגל קוגוט: כבר יש תקדים לכך, כשעשו בחירות ב-60 יום, גם עשו את זה.

אהוד שיל"ת: בבחירות האחרונות לראש-ממשלה אמרו לנו: בחירות תוך 60 יום, ותכינו פנקס.

אהוד שיל"ת: הכנו פנקס ששלפנו והכנסנו אותו לתוקף, כי לא היה זמן להציג ולא להגיש עררים לשר הפנים.

אהוד שיל"ת: בבחירות של 1999 גם עשינו פנקס, אבל הצגנו אותו, והיו ערעורים לבית-משפט.

אהוד שיל"ת: באחת ממערכות הבחירות הקודמות, אני לא זוכר מתי, נדמה לי של 1992, דרשו לוח-זמנים יותר מקוצר, ואכן עשינו הצגה וערעורים לשר הפנים, אבל לא ערעורים לבית-המשפט.

אהוד שיל"ת: הכול כבר היה, אבל צריך לתת את כל האפשרות לבוחר להתמודד, אם הוא לא מוצא את עצמו בפנקס, ולא צריך לוותר על זה בגלל איזה שבוע שמקדימים בחירות.

משה ארנס: איך באנגליה עושים פנקס תוך שלושה שבועות?

אהוד שיל"ת: בשיטה החדשה זה יהיה.

אהוד שיל"ת: עכשיו אנחנו דנים בהכנת פנקס בשיטה חדשה, שהעררים לא באים רק אחרי שאני שולף את הפנקס.

אהוד שיל"ת: השיטה החדשה אומרת לאזרח: אתה יכול לעיין כל השנה, ואני אזכיר לך, פעם בחודש אני אעשה תשדיר שירות, לך לעיין בפנקס.

אהוד שיל"ת: אבל משעה שמכריזים על בחירות, נופלת הגיליוטינה, שולפים פנקס, מכניסים אותו לתוקף, אין עררים.

משה ארנס: מתי זה יהיה אצלנו?

אהוד שיל"ת: בכלל לא יהיה פנקס שנתי, פנקס יהיה בשביל בחירות.

אהוד שיל"ת: יש בחירות ברשות מקומית, שולפים פנקס לאותן בחירות.

אהוד שיל"ת: יש בחירות לכנסת, שולפים פנקס.

אהוד שיל"ת: את כל העיונים והעררים אפשר לעשות כל השנה, בזמן החופשי.

משה גפני: מה תעשו עם כאלה שיש להם זכות הצבעה בבחירות המוניציפליות ואין להם זכות הצבעה בבחירות לכנסת?

משה שיפמן: בפנקס המגנטי שנותנים למפלגות מופיעים כל הנספחים.

אהוד שיל"ת: הם מופיעים עם ציון.

משה שיפמן: הם מופיעים בלי ציון.

אהוד שיל"ת: יש ציון על כל אחד שמופיע בנספח.

אהוד שיל"ת: תצלצל ל"קומפקט" ותשאל מה הסימון לגבי בוחר שהוא בנספח והוא לא בוחר לכנסת.

אהוד שיל"ת: יש סימון מובהק בסרט המגנטי.

אהוד שיל"ת: לא מוסרים את זה סתם כמכלול.

אהוד שיל"ת: דיברנו על העררים.

אהוד שיל"ת: יש גם עררים אוטומטיים.

אהוד שיל"ת: בתקופה הזאת שבין הזמן שהפנקס נשלף עד סוף תקופת העררים יש גם הודעות רגילות למרשם, שאנשים מוסרים.

אהוד שיל"ת: ההודעות האלה נחשבות כערר שדינו להתקבל, והן מתווספות על העררים, ולכן זה אותו תאריך.

אהוד שיל"ת: המועד האחרון להגשת עררים זה היום ה-54 שלפני הבחירות, וזה ה-5 בדצמבר.

אהוד שיל"ת: סעיף 42 לא יחול.

אהוד שיל"ת: סעיף 42 זה סעיף שעוסק בעררים של חברי מועצה על בחירות לרשויות המקומיות, שהוא בחוק הבחירות לכנסת, וזה לא רלוונטי כאן.

אהוד שיל"ת: בסעיף 43 מורידים את הבקשות לפי סעיף 42, שעזבנו אותו עכשיו.

אהוד שיל"ת: סעיף 44 עוסק בהכרעה בבקשות ובעררים על-ידי שר הפנים ומתן תשובות.

אהוד שיל"ת: המועד ששר הפנים ייתן את התשובות לאנשים שערערו, וגם על העררים האוטומטיים - הודעות ללשכת המרשם - יהיה ב-10 בדצמבר, היום ה-49 שלפני יום הבחירות.

אהוד שיל"ת: אדם שקיבל תשובה על ערר והוא לא שבע רצון ממנה, או לא קיבל תשובה על ערר, יכול ללכת לבית-המשפט לא יאוחר מהיום ה-41 שלפני יום הבחירות, זה ה-18 בדצמבר, כדי להגיש ערעור.

אהוד שיל"ת: פסקי-הדין של בתי-המשפט צריכים להינתן לא יאוחר מהיום ה-34 שלפני הבחירות, שזה ה-25 בדצמבר.

אהוד שיל"ת: בהתאם להחלטות בערעורים ובפסקי-הדין שבית-המשפט נותן, שר הפנים ישלים את פנקס הבוחרים לא יאוחר מה-30 בדצמבר, שזה היום ה-29 לפני הבחירות.

אהוד שיל"ת: הפנקס ייכנס לתוקף יום אחד אחרי זה, ביום ה-28 שלפני הבחירות,ש זה ה-1 בינואר 2003.

אהוד שיל"ת: המפלגות יוכלו לקבל את הפנקס הזה במדיה מגנטית מספר ימים אחרי זה.

אהוד שיל"ת: כתבנו בחוק ביום ה-22 שלפני הבחירות, אבל בדרך כלל יום או יומיים אחרי כניסת הפנקס לתוקף נוכל למסור במדיה מגנטית למפלגות.

אהוד שיל"ת: אני מדגיש שוב, המפלגות מקבלות רק עם מדיה מגנטית ולא מודפס, כי אין זמן להדפיס את הפנקסים.

דפנה הולץ: בנוגע לגיל הבוחר, כאשר אתם מעבירים למפלגות את רשימת הבוחרים בפנקס, דיברנו בנוגע להגנת הפרטיות, אם כן או לא לפרסם.

אהוד שיל"ת: זה יהיה עם גיל.

משה ארנס: מדוע שלא יהיה גיל?

משה ארנס: אם כך, גם שם לא צריך להיות...

אהוד שיל"ת: הרעיון היה שבחוברת שבפני ועדת הקלפי יהיה גיל, כי זה אמצעי זיהוי.

אהוד שיל"ת: למפלגות אמרו לא למסור גיל.

אהוד שיל"ת: אני לא מסכים עם העמדה הזאת, אבל זאת ההצעה של שר הפנים, וזה נמצא בדיון.

אהוד שיל"ת: בוועדה עוד לא סוכם הנושא הזה.

אהוד שיל"ת: עוד תאריך שיש בסעיפים האלה זה הודעה לבוחר, וזה סעיף שנשאר בעינו.

אהוד שיל"ת: עד 21 יום לפני הבחירות אנחנו שולחים לכל הבוחרים שנמצאים בפנקס הבוחרים הודעה לבוחר עם המידע לגבי מקום ההצבעה שלו.

אהוד שיל"ת: זאת אומרת, לא רק מספר הקלפי, אלא גם כתובת הקלפי, והשנה נוסיף לעניין הזה היכן שיש קלפי נכים, יהיה סימול של קלפי נכים על ההודעה לבוחר.

אהוד שיל"ת: לא כל הבוחרים שרשומים בקלפי הם נכים, זו קלפי רגילה.

אהוד שיל"ת: יהיה גם רשום אם יש הוראות גישה מיוחדות לנכים בקלפי המסוימת.

אהוד שיל"ת: נניח שהכניסה הראשית לבית-הספר היא מרחוב הרצל, אבל יש כניסה אחורית לרכב עד למגרש החניה בפנים מרחוב אחר, זה גם יהיה כתוב בהודעה לבוחר.

אהוד שיל"ת: ההודעות האלה יישלחו לא יאוחר מהיום ה-21 שלפני יום הבחירות.

אהוד שיל"ת: עברנו פה על כל המועדים שאנחנו מתקנים, ונשארו פה שני סעיפים – סעיף 55ג לא יחול.

אהוד שיל"ת: תיקון סעיף 57 לא צריך, כי זה יישאר במועד – את הגשת הרשימות לא משנים.

תמי אדרי: יש כבר.

אהוד שיל"ת: המועד האחרון לשינוי כתובת.

אהוד שיל"ת: אני צריך לשלוח את ההודעות לבוחר ביום ה-21.

אהוד שיל"ת: אני מציע שזה יהיה לא יאוחר מהיום ה-32 לפני יום הבחירות.

אהוד שיל"ת: ההודעה לבוחר היא פחות טובה לזה.

אהוד שיל"ת: נניח שהקלפי שאת מצביעה בה היא קלפי נגישה, אז את מקבלת הודעה והשכנים שלך מקבלים.

אהוד שיל"ת: יכול להיות שמכל ה-700 שרשומים שם אין שום נכה, לכן זה לא שווה.

אהוד שיל"ת: זאת רק דרישה שלהם שהם ביקשו שיהיה.

אהוד שיל"ת: לא אכפת לי, שיהיה.

אהוד שיל"ת: ההודעות האמיתיות צריכות להיות בלשכות המודיעין, היכן הקלפיות לנכים, ואם יש סדרי גישה.

מיכאל איתן: העלו כאן סוגיות או בעיות?

מיכאל איתן: שמעתי שמישהו אומר אם מועמד לא יכול להיבחר- - -

מיכאל איתן: אף אחד לא מציע לשנות את החוק?

גבי דאוס: אין פה שום חבר כנסת שלנו, אבל אנחנו מנסים לשנות את זה, שגם אלוף שלא ידע שיהיו בחירות בעוד 100 יום יוכל להתמודד.

גבי דאוס: הוא עשה חשבון של חצי שנה, פתאום יש לו עכשיו בחירות, הוא רוצה להתמודד, הוא ילך לבית-המשפט העליון ויצליח.

גבי דאוס: זה לא סתם.

גבי דאוס: לא נותנים לו את ההזדמנות.

מיכאל איתן: אני בעד.

מיכאל איתן: הצעת החוק מאושרת.